**Undervisningsmiljøvurdering og elevtrivselsundersøgelse 2019 (gennemført medio december, 2019)**

1. **Undervisningsmiljøvurdering**

*Metodiske overvejelser:*

*Spørgeskemaet bag undervisningsmiljøvurderingen er udarbejdet i samarbejde mellem gymnasiets ledelse og elevråd. Spørgeskemaet tager udgangspunkt i det spørgeskema, der blev anvendt ved sidste undervisningsmiljøvurdering, således at resultaterne er direkte sammenlignelige.*

*For alle spørgsmål gælder, at man kan angive to positive svar, ’Tilfreds’ eller ’Meget tilfreds’ og to negative svar ’Utilfreds’ eller ’Meget utilfreds’. Der er ikke mulighed for at angive et neutralt svar, da vi ønsker at sikre, at alle tager stilling til spørgsmålene. Det er dog muligt ikke at efterlade et svar på de enkelte spørgsmål. Der er løbende opsamlende kommentarfelter efter hver hovedgruppe af spørgsmål.*

*Resultaterne samles, således at positive og negative tilkendegivelser tælles sammen i det resultat, der lægger til grund for den efterfølgende opfølgningsplan, på samme måde, som det skete ved sidst afholdte undervisningsmiljøvurdering. Resultaterne af dette års undersøgelse benchmarkes med resultaterne fra sidste undersøgelse. Der er dog intet facit for, hvilke resultater, der er ”gode nok”. Dette er skolens egen vurdering, der træffes i samarbejde mellem skolens rektor og skolens elevråd.*

**Indsatsområder og handleplan pr. 27. april, 2020**

|  |  |  |
| --- | --- | --- |
| Hvad | Hvem | Status |
| 2.2: Siddeforhold i klassen   * Eleverne kommenterer, at de ofte oplever, at stolene i klasselokalerne er i stykker. | Elevrådet | Elevrådet gør i starten af skoleåret 2020-2021 eleverne opmærksomme på muligheden for at skrive til pedellerne om stole, der er gået i stykker på pedeltavlen – gerne hvert skoleår. |
| 2.3: Temperaturen i klasselokalerne   * Eleverne oplever, at der er koldt om vinteren og varmt om sommeren. Kommentarerne knytter sig ikke til specifikke lokaler.   2.14: Omklædningsfaciliteter   * Eleverne er stadig meget tilfredse med omklædningsfaciliteterne, om end de mener at omklædninglokalerne er meget kolde. | LBA | Pedellerne vil foretage stikprøvemålinger på temperaturen i lokalerne hen over skoleåret 2020-2021. |
| 2.4: Luften i klasselokalerne   * Eleverne kommenterer, at der ofte føles indelukket. Kommentarerne knytter sig ikke til specifikke lokaler. | LBA | På PR-mødet d. 25.6.20 blev lærerne opfordret til at huske at få luftet ud undervejs i timen, evt. i 5. minutters pausen. |
| 2.11: Arbejdsro i fællesarealerne   * Eleverne kommenterer, at der er meget larm på gangene og i fællesarealerne, især når forskellige klasser holder pause forskudt af hinanden. * Problemet smitter af på ’2.5 Støjniveauet i timerne’ og ’2.8 Arbejdsro i timerne’, hvor elevkommentarerne peger på, at det bl.a. er støj fra gangene, der forstyrrer i timerne. | LBA / elevrådet | LBA: Problemet med støj i fællesarealerne tages op i ledelsesgruppen for at undersøge, om det vil være fornuftigt at fastlægger 5 minutters pauser i timerne, så der på den led kommer færre forstyrrelser.  LBA: Problemet med støj i fællesarealerne er blevet taget op med lærerne på PR-møde d. 25.6.20:   * Ansvar for elevers lydniveau i fællesarealerne   Elevrådet: Taler med elevgruppen om problemet på en morgensamling / laver en kampagne om problemet. |
| 3.6: Rengøring af fællesarealerne.   * Eleverne kommenterer, at problemet især handler om skrald, der er efterladt af elever og mange elever nævner også, at problemet er særligt stort ved sofaerne. | Elevrådet | Elevrådet: Taler med elevgruppen om problemet på en morgensamling og laver en kampagne om problemet i skoleåret 2020-2021. |
| 5.1: De tekniske rammer på skolen.   * Trods en klar forbedring på området, er der stadig mange udfordringer med teknikken, som undervisningen afhænger meget af. Især nævner eleverne at nettet er langsomt eller ikke fungerer optimalt. Dette gælder især ovenpå i F-fløjen, men det er også et generelt problem. * Et andet problem, som eleverne trækker frem i deres kommentarer, er stikkontakterne ved bordene, hvor ledningerne er meget korte, så de let falder ud. | MBP | MBP og Ulrik undersøger udfordringer ved nettet på skolen.  Pedellerne er opmærksom på problemet med stikkontakterne ved bordene – Når de løbende skiftes ud, bliver de skiftet ud med ledninger, der er længere. |
| 6.2: Frivillige aktiviteter   * Eleverne deltager fortsat meget ved de frivillige aktiviteter, men mange kommenterer, at de ønsker elevcafè. | KSC | Beslutningen vedr. elevcafé er truffet på baggrund af dårlige erfaringer. Med baggrund i disse erfaringer kan ledelsen ikke tage ansvar for afholdelse af elevcafè. |
| 8.1: Sikkerhed   * Færre elever angiver at være kommet til skade i skolen, men de der har fået en skade kommenterer, at det især sker i idræt. | KSC | LBA taler med idrætsgruppen ift. at få identificeret, om der er et problem. |

1. **Opfølgning på elevtrivsel 2019**

|  |  |  |  |  |
| --- | --- | --- | --- | --- |
| **Kategori** | Allerød 2018 | **Allerød 2019** | **Landstal 2019** | Opfølgning ja/nej |
| **Faglig Trivsels indikator** | 3,8 | **3,7** | **3,7** | Nej. Tallet ligger på niveau med landsgennemsnittet. |
| **Social trivsels indikator** | 4,3 | **4,3** | **4,1** | Nej. Tallet ligger på niveau med landsgennemsnittet. |
| **Læringsmiljø** | 3,7 | **3,5** | **3,5** | Nej. Tallet ligger på niveau med landsgennemsnittet. |
| **Pres og bekymringer** | 2,7 | **2,7** | **2,7** | Nej. Tallet ligger på niveau med landsgennemsnittet. |
| **Mobning** | 4,7 | **4,7** | **4,7** | Nej. Tallet ligger på niveau med landsgennemsnittet. |